ועדת הכלכלה, כנסת 20, פרוטוקול מספר 146, 2016-01-25 13:20

איתן כבל: שלום לכולם.

איתן כבל: אני שמח לפתוח את הישיבה השלישית היום של ועדת הכלכלה של הכנסת.

איתן כבל: גברתי המנהלת, אין פה היום יועצת משפטית, הדובר, הרשמת הפרלמנטרית.

איתן כבל: ברשותכם, אנחנו נפגשים כאן במסגרת בקשה לדיון מהיר שהגישו חברי הכנסת מאיר כהן ועבדאללה אבו מערוף.

איתן כבל: חבר הכנסת מאיר כהן ידידי, בבקשה.

מאיר כהן: שלום אדוני היושב-ראש.

מאיר כהן: היות ודנתם בסוגיה הזאת, היא לא חדשה, אנחנו ממשיכים בכנסת לקבל עשרות פניות של תיכוניסטים.

מאיר כהן: אני משער שגם אתה, אדוני, מקבל אותן.

מאיר כהן: חשבתי שמן הראוי להעלות את הנושא, דווקא בגלל השיח המיוחד הזה עם תיכוניסטים, שעדיין רואים בנו מוסד שיכולים לפנות אליו ושיכול לקדם את הסוגיות שעליהן הם מצביעים בפנינו.

מאיר כהן: אני יוצא מתוך הנחה שמתנהל היום מכרז של משרד התחבורה לעשות הפרטה – אדוני יודע את זה – של כל סוגיית הטסטים במדינת ישראל.

מאיר כהן: אמרתי את דעתי.

מאיר כהן: אני אומר עוד פעם, אני דוחה את הרעיון, והלוואי והיה אפשר לעצור את ההפרטה הזאת.

מאיר כהן: אנחנו מפריטים את עצמנו לדעת בכל דבר ועניין.

מאיר כהן: אם בנושא של הטסטים ובביקורת על המורים לנהיגה ובשאיפה למצוינות, שכל מי שיקבל טסט צריך לעבור מסע של בדיקת מצוינות, של להיות מלווה על-ידי המורים לנהיגה ועל-ידי הטסטרים הטובים ביותר – אני לא יודע.

מאיר כהן: אני יכול להעיד משאר המשרדים, שהיכן שנגענו בהפרטה, היכן ששמנו את היד באופן אוטומטי – ויסלחו לי אנשי משרד התחבורה – בכל מקום שמפריטים האיכות יורדת, נקודה.

מאיר כהן: בדקתי את זה, כבר 10 שנים אני עורך את הבדיקות האלה, גם במשרד הרווחה, גם כראש רשות מקומית, גם כאיש משרד החינוך, וצר לי שעושים את זה.

מאיר כהן: ובכל זאת, היות ונפלה החלטה אצל השר אז ממה נפשנו?

מאיר כהן: למה הילדים האלה נמצאים כמו בני ערובה?

מאיר כהן: למה ילדים צריכים לחכות כל-כך הרבה?

מאיר כהן: יש 137 טסטרים, חלקם בחלקי משרות, חלקם באים לעבודה וחלקם לא באים.

מאיר כהן: אני לא מוצא דופי בעבודתם, אבל זה טבעי.

מאיר כהן: הם עושים מספיק טסטים ביחס למקומות אחרים בעולם.

מאיר כהן: טסטר עושה הרבה מאוד ובכל זאת נוצר צוואר בקבוק.

מאיר כהן: קראתי את הפניות שלך לשר התחבורה.

מאיר כהן: כמדומני הן לא נענו, לפחות על-פי מה שאני יודע.

מאיר כהן: יכול מאוד להיות שהוועדה בראשותך צריכה להיות הרבה יותר – לפחות לזמֵן, אם לא את השר אז את הסגן שלו, אם יש לו.

מאיר כהן: אולי באמת לזמן את השר, שיבוא לכאן וייתן הסבר.

מאיר כהן: מעבר לסיפור של הטסטים, אדוני היושב-ראש, יש כאן הזדמנות פז לקשור את עצמנו לקבוצה של בני נוער, של תיכוניסטים, ולחדש את האמון בכנסת.

מאיר כהן: דווקא הסוגיה הזאת צריכה להיות סוגיית מבחן לזה שאנחנו קשובים לרחשי הציבור, במיוחד לצעירים לפני השירות הצבאי שלהם ושאנחנו עושים משהו, אפילו דרמטי, בכדי לפתור את הסוגיה.

מאיר כהן: תודה רבה.

איתן כבל: תודה, אדוני.

איתן כבל: עבדאללה אבו מערוף הוא המציע שני ולאחר מכן נשמע את עיסאווי פריג'.

איתן כבל: בבקשה.

עבדאללה אבו מערוף: יום טוב לכולם.

עבדאללה אבו מערוף: כבוד היושב-ראש, בנוסף לדברים של חבר הכנסת מאיר כהן יש להוסיף, לפי כל הנתונים המקצועיים של משרד התחבורה עצמו, לפי הנתונים שיש לנו נדרשים לא 30 אלא אולי 25 או 20 בוחנים שיפתרו את כל הבעיה.

עבדאללה אבו מערוף: למה לעשות כל מיני שטויות, כל מיני זיגזגים באוויר, כל מיני דרכים לא נכונות ולא אתיות ולא אנושיות ולעשות הפרטה?

עבדאללה אבו מערוף: מה עוד, מובן שעכשיו המדינה מרוויחה כסף מהטסטים, ובצדק, לבריאות, שהמדינה ומשרד התחבורה ירוויחו כסף כי סוף-סוף זה הולך למדינה.

עבדאללה אבו מערוף: על-פי העסקה הזאת – ואני אומר שוב: עסקה, או אולי "דיל" – מי שיזכה במכרז ירוויח בשנה לפחות 30 מיליון שקל.

חמד עמאר: אני בטוח שמשרד התחבורה כבר יודע מי ירוויח.

עבדאללה אבו מערוף: אני אומר דבר קשה מאוד.

עבדאללה אבו מערוף: אני יודע, בעקבות שיחות שלי עם אנשי משרד התחבורה שהגיעו אליי ונפגשו איתי, משרד התחבורה יודע כבר מי ירוויח.

חמד עמאר: משרד התחבורה רוצה להפסיד פעמיים?

עבדאללה אבו מערוף: הדברים שאני אומר קשים מאוד.

חמד עמאר: ההכנסה אולי 160 מיליון שקל, אולי פחות.

חמד עמאר: אז משרד התחבורה רוצה לוותר על 160 מיליון שקל כמעט ולתת לזכיין לפחות 60 מיליון שקל.

חמד עמאר: מה צריך בשביל הזכיין הזה?

חמד עמאר: אנחנו יודעים ש-400 בוחנים מוכשרים מחכים לקבל משרה.

איתן כבל: חמד עמאר, המלצתי שתבוא לכאן באופן קבוע ועכשיו אתה מתנהג פה כך?

חמד עמאר: הנושא הזה נוגע לכל אחד ואחד מאתנו.

עבדאללה אבו מערוף: יש כ-400 בוחנים עם הכשרה שמחכים לקבל רישיון כדי להיות טסטרים.

עבדאללה אבו מערוף: כמה יקבלו מהם?

עבדאללה אבו מערוף: 20-25? ויש אנשים שיוצאים לפנסיה.

עבדאללה אבו מערוף: אני חושב שהוויכוח הזה, כמה שנתווכח, הוא דבר מאוד פשוט, מאוד הוגן.

עבדאללה אבו מערוף: היו כבר כמה דיונים בוועדה.

עבדאללה אבו מערוף: יש לכם נייר והכול ברור.

עבדאללה אבו מערוף: לא צריך להיות כל-כך חכם ולסיים כיתה י"ב כדי להגיד שהדברים שאמורים או מתוכננים להיעשות במשרד התחבורה צריך לדחות אותם על הסף והם לא מתקבלים על הדעת.

עבדאללה אבו מערוף: צריך לקבל למשרות חדשות בוחנים חדשים, כ-25 בוחנים, אפילו אנחנו לא אומרים 30, אפשר גם 20.

עבדאללה אבו מערוף: אני חושב שגם 20 משרות יפתרו את הבעיה בשלב הראשון.

עבד אל חכים חאג' יחיא: יקלו את הבעיה, לא יפתרו אותה.

עבדאללה אבו מערוף: יפתרו חלקית.

עבדאללה אבו מערוף: אבל במקום לתקן את המצב הפגום הקיים, לקלקל את המצב ולעשות הפרטה?

עבדאללה אבו מערוף: זה הכול.

איתן כבל: תודה לחבר הכנסת עבדאללה אבו מערוף.

איתן כבל: חבר הכנסת עיסאווי פריג', בבקשה.

עיסאווי פריג': אגיד בקיצור, אדוני היושב-ראש.

עיסאווי פריג': יש לנו ישיבת סיעה בעוד חצי שעה.

עיסאווי פריג': לא ארחיב ולא אלך סחור-סחור.

עיסאווי פריג': לפני הישיבה ביקשתי מעידית חנוכה, אנא תדפיסי לי את פרוטוקול הישיבה האחרונה שקיימנו.

עיסאווי פריג': זה הפרוטוקול, חברים.

עיסאווי פריג': ביקשתי ממנה את המסקנות של ועדת הכלכלה, ואלו המסקנות.

עיסאווי פריג': כאשר אני מעיין בזה, כבוד היושב-ראש, אני מתבייש בעצמי.

עיסאווי פריג': אנחנו לוחצים פול גז בניוטרל.

עיסאווי פריג': ברשותך אדוני, אקרא שתי שורות מן המסקנות שאתה סיכמת.

עיסאווי פריג': אמרת: "אני מבקש ממך, אבנר פלור, וזו לא פעם ראשונה שלך פה וגם לא פעם שנייה או שלישית, אנא ממך" – תראה, יושב-ראש הוועדה אומר לך "אנא" – "חובתכם גם לבנות יחסי עבודה תקינים אתנו, שמילתכם היא מילה, שאמירתכם היא אמירה, שנוכל להתייחס אליכם בצורה מכובדת.

עיסאווי פריג': " אם אני הייתי במקום נציג משרד התחבורה קורא את הסיכום הזה לא הייתי מרגיש טוב עם זה.

עיסאווי פריג': היושב-ראש קבע מסקנות קצרות מאוד, והן מתמצות בשני סעיפים.

עיסאווי פריג': נאמר שם: "להעביר לוועדה בתוך שבועיים תוכנית עבודה שתתייחס להשלמת מכסת בוחני הנהיגה ל-140".

עיסאווי פריג': האם העברתם?

<אבנר פלור: נתייחס לכול בסוף.

עיסאווי פריג': אני שואל שאלה.

עיסאווי פריג': נתבקשתם על-פי מסקנות הוועדה להעביר לוועדה תוכנית עבודה.

עיסאווי פריג': זו שאלה ראשונה.

<אבנר פלור: נשלח מכתב מענה לוועדת הכלכלה.

עיסאווי פריג': יש לי שלוש שאלות קצרות ואני מסיים כי אני כבר נואש.

עיסאווי פריג': נתבקשתם להעביר לוועדה בתוך שבועיים תוכנית עבודה שתתייחס להשלמת המכסה ל-140 ולדרכים להעלות את המכסה מעבר לכך.

עיסאווי פריג': האם העברתם לוועדה תוכנית?

איתן כבל: יש מכתב שהועבר לוועדה ובו כתוב בדיוק את העניין.

איתן כבל: אבל אנא תסיים את השאלות שלך.

עיסאווי פריג': המסקנה השנייה של הוועדה: "לבקש משר התחבורה להביא לאישור הוועדה עד סוף אוגוסט 2015" – ודומני שאוגוסט 2015 כבר מאחורינו – "להעביר תיקון לתקנה 209".

עיסאווי פריג': האם העברתם את התיקון הזה בתקנות?

מאיר כהן: לא.

עיסאווי פריג': "תקנות שמתייחסות למבקש רישיון נהיגה שנכשל בבחינה הראשונה".

עיסאווי פריג': אני חבר בוועדת הכלכלה.

עיסאווי פריג': נלחמתי במשך 10 שנים עד שנבחרתי להיות חבר כנסת – ריצות, שכנועים, בלגן, בשביל לבוא לכאן.

איתן כבל: ועוד אתה במרצ...

עיסאווי פריג': ועוד אני במרצ, ועד שתגיע במרצ – אלוהים גדול.

עיסאווי פריג': ועוד ערבי.

עיסאווי פריג': ..

עיסאווי פריג': זה לא פשוט.

עיסאווי פריג': עד שהגעתי לכאן.

עיסאווי פריג': אבנר פלור, זה לא אישי.

<אבנר פלור: בטח, אני מייצג את המשרד.

עיסאווי פריג': נלחמתי כדי להגיע לכאן, בכדי לשבת על כיסא ושתעשו מאתנו צחוק?

עיסאווי פריג': זה לא נוח, זה לא טוב.

עיסאווי פריג': אנחנו עושים מעצמנו צחוק כחברה תקינה, מתוקנת, דמוקרטית.

עיסאווי פריג': אל תיתנו לזה יד, אל תיתנו לזה יד.

עיסאווי פריג': אתם נמצאים במצב שממאיסים אותנו.

חמד עמאר: הם צריכים אותך.

איתן כבל: תודה, חבר הכנסת פריג'.

איתן כבל: בבקשה חמד עמאר.

חמד עמאר: אדוני היושב-ראש, גם ביום רביעי נעלה במליאה לדיון את נושא ההפרטה.

חמד עמאר: עם כל הלחץ של השר, הגשתי ערעור.

חמד עמאר: הצלחנו להגיע גם למליאה.

חמד עמאר: הנושא הזה יעלה למליאה ביום רביעי.

חמד עמאר: אני חושב שהנושא שאנחנו מעלים בוועדה הזאת, משרד התחבורה היה יכול לפתור אותו ואתה לא מאמין כמה מהר.

חמד עמאר: במקום שיהיו 120 בוחנים להעלות את מספרם ל-149 בוחנים, וסיימנו, לא צריך לעשות שום דבר יותר.

חמד עמאר: אבל – וזה אבל גדול – משרד התחבורה החליט, השר החליט להפריט את הבוחנים.

חמד עמאר: לכן כל מה שאנחנו דנים כאן, אני אומר לכם, לא יעזור.

חמד עמאר: אתה כיושב-ראש ועדה יש לך הרבה סמכויות.

חמד עמאר: היום הגעתי קצת באיחור וראיתי שהעברתם חוק, והשר ישב שם כי חשוב לו להעביר את החוק הזה.

עיסאווי פריג': עוד לא העברנו.

חמד עמאר: התחלתם להעביר אותו.

חמד עמאר: גם הלחץ שלנו ככנסת צריך לפעול.

חמד עמאר: אסביר לכם קצת על ההפרטה.

חמד עמאר: הגיעו אליי אנשים בכירים ממשרד התחבורה, ואפילו הייתה כתבה בעיתון שבכירים לשעבר התחילו "לתפור חליפות" על ה-30 מיליון קל שירוויחו מכל המבחנים והילדים ועל חשבון הציבור.

חמד עמאר: מדינת ישראל מוותרת על 56 מיליון שקל שהיא מכניסה עכשיו ממבני הנהיגה.

חמד עמאר: העלות של הבוחנים היום היא 25 מיליון שקל.

חמד עמאר: אנחנו הולכים להפסיד, לתת את זה לידיים פרטיות.

חמד עמאר: אני לא יודע מי יקבל, מי הידיים הפרטיות האלה שיקבלו.

חמד עמאר: לפי מה שאמרו לי, משרד התחבורה כבר יודע מי הידיים שיקבלו את זה.

חמד עמאר: זו האשמה קשה מאוד.

חמד עמאר: אם זה בא מתוככם וזה מצוטט בכמה וכמה עיתונים זה מאוד-מאוד-מאוד מדאיג.

חמד עמאר: לכן אני אומר לכם, ואגיד את זה גם ביום רביעי, נושא ההפרטה צריך לרדת מסדר היום.

חמד עמאר: לא יכול להיות שמדינה נאורה כמו מדינת ישראל תפריט את הבטיחות שלנו לידיים פרטיות.

חמד עמאר: לא יכול להיות שאותו זכיין ירצה לתת לך רישיון.

חמד עמאר: הוא לא ייתן את זה כל-כך מהר, אפילו אם אתה התלמיד הכי טוב, כי ישתלם לו שתעשה עוד טסט אחד.

עבדאללה אבו מערוף: רישיון להרוג.

חמד עמאר: ישתלם לו שתעשה עוד טסטים.

חמד עמאר: במקום שמשרד התחבורה ייקח את נושא לימודי הנהיגה לידיים.

חמד עמאר: שיעור הנכשלים בטסט הראשון כל-כך גבוה.

מיקי לוי: הוא לא הכתובת.

חמד עמאר: הוא ממשרד התחבורה, מבחינתי הוא הכתובת.

מיקי לוי: השר שלו הוא הכתובת.

חמד עמאר: השר לא יושב מולי, מה אעשה.

חמד עמאר: אני צריך להגיד את הדברים.

חמד עמאר: אולי הוא יקרא את הפרוטוקול.

חמד עמאר: אבנר פלור יושב מולי, הוא מבחינתי השר עכשיו, הוא הנציג של המשרד.

מיקי לוי: אני מגן על פקידי הממשלה.

חמד עמאר: תפקידם גם לשמוע אותנו.

חמד עמאר: הכול נרשם בפרוטוקול.

חמד עמאר: עם ישראל צריך לשמוע את זה.

חמד עמאר: לא יכול להיות מצב כזה, שכולנו יודעים שבשום מדינה נאורה בעולם לא הפריטו את הבוחנים.

חמד עמאר: אנחנו יודעים מה ההפרטה של התיאוריות עשתה, מה ההבדל האדיר כשאני יושב מול מחשב לעומת שאדם יושב מולי ומחליט אם אני עובר או לא עובר.

חמד עמאר: ראינו בהתחלת ההפרטה של התיאוריות שבמקום לעבור בתיאוריה השנייה או השלישית נבחנים התחילו לעבור בתיאוריה הרביעית, החמישית והשישית כי זה הכניס עוד כסף.

חמד עמאר: אדוני היושב-ראש, דיברתי אתך על נושא ההפרטה.

חמד עמאר: הנושא הזה הוא בסמכותו של השר, אבל לנו ככנסת אסור לתת להם יד לעשות את זה.

חמד עמאר: נעשה הכול על מנת שלא יצליחו לעשות את זה.

חמד עמאר: שיוסיפו 20 תקנים ויפתרו את הבעיה.

איתן כבל: תודה.

איתן כבל: חבר הכנסת חאג' יחיא, בבקשה.

עבד אל חכים חאג' יחיא: קודם כול, אני רוצה לומר שפעמיים הגשתי בקשות להעלות את הנושא לדיון במליאה ויושב-ראש הכנסת פעמיים לא קיבל את בקשתי, בשני נושאים – זמני ההמתנה, שעליהם אנחנו מדברים, והפיקוח על מורי הנהיגה.

עבד אל חכים חאג' יחיא: שני הנושאים צריכים להיפתר יחד.

עבד אל חכים חאג' יחיא: גם מורי הנהיגה שמגישים תלמידים למבחן כשהם עוד לא מוכנים, תחת לחץ, גם עליהם צריך לפקח, שיגישו את התלמידים כאשר הם מוכנים.

איילת נחמיאס ורבין: בשביל זה יש טסטים של המדינה.

עיסאווי פריג': דחו לך את הבקשות?

עבד אל חכים חאג' יחיא: שתי הבקשות לא נענו.

עיסאווי פריג': כי שמך לא מאיר.

מאיר כהן: אני רוצה להגיע לנשיאות.

מאיר כהן: אין שם שום דבר, עיסאווי, זה לא יעזור לך.

עבד אל חכים חאג' יחיא: הממוצע הוא 3.25 טסטים כדי לקבל רישיון.

עבד אל חכים חאג' יחיא: צריך לבדוק את זה לעומק.

עבד אל חכים חאג' יחיא: גם העלויות שכרוכות בזה, שבמקום לתת לתלמיד עוד 2-3 שיעורים כדי שיהיה מוכן הוא מחכה ואז נדרש לקחת עוד הרבה שיעורים לקראת הטסט הבא והטסט שאחריו.

עבד אל חכים חאג' יחיא: זה דבר אחד.

עבד אל חכים חאג' יחיא: שנית, מספר הטסטרים קטן מדי.

עבד אל חכים חאג' יחיא: היות והם מקבלים פרמיה עבור כל טסט שהם עושים אז מגיעים לפעמים ל-16 טסטים ביום.

עבד אל חכים חאג' יחיא: הטסטר הוא בן אדם ולא מכונה.

עבד אל חכים חאג' יחיא: הוא יכול לעתים להיות בריכוז גבוה יותר ולעתים פחות מרוכז.

עבד אל חכים חאג' יחיא: כדי לעשות את 16 הטסטים האלה לפעמים הוא מסתפק ב-5 דקות של טסט.

עבד אל חכים חאג' יחיא: יכול להיות שלא יעביר את הנבחן אחרי 5 דקות ויכול להיות שיעביר אותו אחרי 5 דקות, כי מחכים לו בתור עוד נבחנים אחרים.

עבד אל חכים חאג' יחיא: זה שהם עובדי מדינה- - -

מאיר כהן: הממוצע הוא 10 טסטים ביום.

עבד אל חכים חאג' יחיא: מגיעים ל-16 טסטים ביום, היו אנשים שהצהירו על כך בישיבת הוועדה.

עבד אל חכים חאג' יחיא: אמרתי שמגיעים ל-16 טסטים ביום, לא אמרתי שזה הממוצע.

עבד אל חכים חאג' יחיא: ואפילו 10 טסטים, הטסט צריך להימשך כחצי שעה, זה המקובל.

עבד אל חכים חאג' יחיא: הם לא עושים טסט של חצי שעה.

עבד אל חכים חאג' יחיא: ואז יש אנשים שנכשלים כי הטסטר ממהר לנבחן הבא בתור ויש אנשים שעוברים גם בשל כך שהטסטר מחכה לנבחן הבא בתור.

עבד אל חכים חאג' יחיא: בשני המקרים זה חמור.

עבד אל חכים חאג' יחיא: אם הטסטר מכשיל את הנבחן כאשר הוא מוכן זה חמור, וכאשר הטסטר מעביר אותו והוא לא מוכן גם זה חמור.

עיסאווי פריג': אבנר פלור, יש לך אתגר גדול, יש לך הרבה עבודה.

איילת נחמיאס ורבין: אוכיח לכם שיש לי זיכרון ארוך כמו של פיל.

איילת נחמיאס ורבין: אני לא יודעת מי מכם זוכר את בדיחי.

איילת נחמיאס ורבין: בדיחי היה הטסטר שהעביר אותי בטסט השלישי בתל-אביב והוא בחן אותי גם בטסט השני.

איילת נחמיאס ורבין: אני זוכרת שזה היה בזינוק בעלייה, איך התכוננו בדריכות לזינוק בעלייה ברחוב מסוים בנאות אפקה, קרוב למקום בו היה משרד הרישוי הישן, בקהילת סלוניקי.

איילת נחמיאס ורבין: בדיחי היה הבוחן בתל אביב.

איילת נחמיאס ורבין: עובדה שאני זוכרת את הטסטר.

איילת נחמיאס ורבין: אני לא יודעת מי מכם מכיר את הנתונים.

איילת נחמיאס ורבין: אנחנו מכירים את הנתונים על תאונות דרכים.

איילת נחמיאס ורבין: אתם יודעים שאחד מכל 36 ילדים עד גיל 9 ייפצע כהולך רגל?

איילת נחמיאס ורבין: הוא לא נפצע כתוצאה מכך שנופל עליו איזה ענף בדרך, הוא נפצע במעברי חצייה בעיקר.

איילת נחמיאס ורבין: העובדה שאנחנו נמצאים פה בסך הכול חצי שנה אחרי הדיון הקודם בוועדת הכלכלה, אבנר פלור, אתה יושב פה כפקיד המקצועי שאליו אנחנו מפנים את כל התסכול שלנו, אבל בסופו של דבר כשאתה רואה שאתה יושב מול משרד ממשלתי ומבקש ממנו דברים כדי לראות מה עושים בעניין הטסטים, ואגב הדיון ביוני עסק באמת בתלונות שקיבלנו על כך שאנשים לא מקבלים טסטים.

איילת נחמיאס ורבין: אני חושבת שהדיון התרחב כבר הרבה מעבר לגדר העובדה שאנשים צעירים לא מצליחים לקבל טסטים כי אנחנו דנים גם בנושא ההפרטה ואנחנו דנים בעיקר בנושא בטיחות בדרכים והמשמעות של אותה הפרטה.

איילת נחמיאס ורבין: תבינו ממה אני מוטרדת, ואמר את זה יפה חברי חאג' יחיא.

איילת נחמיאס ורבין: בסופו של דבר אם אתה תקבל טסטים מהר כאשר אתה לא באמת מוכן ובשל – כי הרי אנחנו יודעים, היו שולחים אותנו לעשות עוד שיעורים כדי להגיע למצב שאנחנו מוכנים לטסט – אז זה לא מצב חיובי לדעתי ולדעת כולנו.

איילת נחמיאס ורבין: אם יאיצו באנשים לגשת לטסט ראשון, או לחילופין יעשו טסטים מהר, נניח שאחרי 3 ימים יוכלו כבר לעשות עוד פעם טסט – אלה דברים שאנחנו חייבים להבין איך הם הולכים להיות מוגדרים בסיטואציה החדשה הזאת, כאשר אל מול ניצבים 130 טסטרים.

איילת נחמיאס ורבין: בסופו של דבר, אני רוצה להגיד בצורה קיצונית, כל הבטיחות בדרכים של מדינת ישראל נשענת על הכתפיים של 130 אנשים.

איילת נחמיאס ורבין: אפשר לדבר על ההפרטה.

איילת נחמיאס ורבין: אני לא בדת ההפרטה ולא בדת האנטי הפרטה, לא אדוקה בשום כיוון.

איילת נחמיאס ורבין: אני אומרת לכם, כך צריך להתחיל להסתכל על הדבר הזה.

מאיר כהן: קרה לכם משהו רע למחנה הציוני: נגד מדינה פלסטינית, בעד הפרטה.

איילת נחמיאס ורבין: אני תמיד אומרת את זה אז אני חפה מכל תמרונים פוליטיים בעניינים האלה.

איילת נחמיאס ורבין: 130 אנשים, כל הבטיחות בדרכים של מדינת ישראל מונחת על כתפיהם.

איילת נחמיאס ורבין: ואנחנו מקיימים פה דיון חצי שנה אחרי הדיון הקודם כאשר לא קרה שום דבר.

איילת נחמיאס ורבין: דיברתם על 10 טסטים ביום.

איילת נחמיאס ורבין: לעשות 10 טסטים, או 14 טסטים ביום, תחשבו איך הבוחן מגיע לטסטים האלה.

איילת נחמיאס ורבין: עזבו כרגע את שפת ההפרטה.

איילת נחמיאס ורבין: אם לא נתחיל לדבר את שפת הבטיחות בדרכים – הדיון הזה לא שווה שום דבר, וזה על הכתפיים של 130 אנשים.

איילת נחמיאס ורבין: תודה.

מיקי לוי: אדוני היושב-ראש, בניגוד לכולם כאן, כשהייתי סטודנט באוניברסיטה בעוונותיי כי רבים לימדתי נהיגה במשך 3 שנים ואני מכיר את העסק מקרוב.

מיקי לוי: גילוי נאות, אני מכיר את זה גם מבפנים.

מיקי לוי: אני רוצה לדבר על שני היבטים.

מיקי לוי: ההיבט האחד זה החבר'ה הצעירים האלה.

מיקי לוי: מדינת ישראל מענה אותם.

מיקי לוי: לפני שהם הולכים לצבא היא מענה אותם.

מיקי לוי: הם מחכים בין חודשיים וחצי ל-5 חודשים לטסט.

מיקי לוי: זה לא יעלה על הדעת במדינה מתוקנת.

מיקי לוי: מה קרה?

מיקי לוי: אנחנו מפגרים?

מיקי לוי: אני שואל את עצמי.

מיקי לוי: אני קורא קודם כול באמצעות

מיקי לוי: כם לשר – ואני שומר על פקידי הממשלה – תעבירו לו, אנחנו לא מבקשים אלא דורשים, אני מציע שזה ייצא כקול קורא מן הוועדה, לתת להם שעות נוספות, לתת להם לעבוד בימי שישי כדי להתגבר על העומס.

<קריאה: הם עובדים בימי שישי.

מיקי לוי: רגע, לא סיימתי.

מיקי לוי: לשלוח מכתבים לכל הפורשים ב-3-4 השנים האחרונות, לגייס אותם לחצי שנה.

מיקי לוי: יש להם מיליארדי שקלים, אני יודע, אני בא מהכיכר התחתונה פה של האוצר.

מיקי לוי: אפשר לעשות הסטה של תקציבים בוועדת הכספים.

מיקי לוי: אני אדאג לזה.

עיסאווי פריג': אתה אומר שיש מיליארדי שקלים.

מיקי לוי: יש 9 מיליארד שקל עודף פלוס גבייה עודפת, מול 39 מיליארד שקל מינוס.

<משה גולומב: האגרה עבור המבחן מכסה את העלות של הבוחנים.

מיקי לוי: אני מציע פתרונות.

מיקי לוי: אני מבקש, אדוני היושב-ראש, לקרוא לאלה שיצאו לפנסיה ב-3 השנים האחרונות, ואז לא צריך להכשיר ולא שום דבר, ולתת שעות נוספות רק כדי להתגבר על העומס, כדי שהחבר'ה האלה ילכו לצבא עם רישיון נהיגה בכיס.

מיקי לוי: אומר משהו נוסף.

מיקי לוי: כשהם היו עושים תיאוריה אז היו מחכים 30 ימים בין מבחן למבחן.

<ברנרד גרוסמן גליק: 14 ימים.

מיקי לוי: היום ניתן להיבחן יום אחרי יום.

מיקי לוי: התלמיד אפילו לא פותח את הספר בין המבחנים.

מיקי לוי: הממוצע הוא של 2-3 מבחני תיאוריה לתלמיד.

מיקי לוי: אתם יודעים למה?

מיקי לוי: כי הם לא לומדים.

מיקי לוי: זה ההפרטה של התיאוריות.

מיקי לוי: אין שינוי בממוצע של מספר התלמידים שניגשים לבחינה.

מיקי לוי: זה אומר שהחבר'ה האלה אפילו לא מכינים את עצמם.

מיקי לוי: הוא לוקח צ'אנס שיותר משתלם לו.

מיקי לוי: מה שקורה בתיאוריה יקרה בטסטים.

מיקי לוי: אנחנו פשוט מפקירים את הבטיחות בדרכים של מדינת ישראל.

מיקי לוי: מתוך 300 נהגים שהיו מעורבים בתאונות בכבישים עם הרוגים היו כמדומני 50 נהגים צעירים.

איתן כבל: אני כבר אומר כאן, בשבועות הקרובים יהיה מרתון של דיונים בנושא המאבק בתאונות הדרכים.

איתן כבל: זה יהיה הדיון הכי רחב והכי גדול שנעשה פה בכנסת ישראל בנושא הזה.

איתן כבל: אני כבר אומר, כל מי שירצה תינתן לו כל האפשרות לבוא ולעסוק בשאלות האלה.

איתן כבל: תודה.

איתן כבל: אני רוצה לשמוע את אבי קרמר, דובר ארגון מורי הנהיגה, אבל לפניו נשמע את חנן אהרון.

איתן כבל: לאחר מכן נציג התלמידים ואז נראה איך נתקדם.

<קריאה: מה עם האיגוד המקצועי?

איתן כבל: חברים יקרים, אני מנהל את העניין.

איתן כבל: פעם אחרונה שאתה מתפרץ כך.

איתן כבל: אתה יכול להגיד שאתה מבקש לדבר.

איתן כבל: כמעט דרסת אותי במעבר חצייה.

איתן כבל: ..

איתן כבל: אין בעיה, רק לפי סדר.

איתן כבל: בבקשה חנן אהרון.

<חנן אהרון: אומר ממש בקצרה כי אתה אומר שיתקיים דיון נרחב אז שם נרחיב על כל הנושא הזה.

<חנן אהרון: חברי הכנסת אמרו את הדברים טוב יותר ממני.

<חנן אהרון: התחייבנו ועשינו, גם בפני הוועדה לפניות הציבור וגם בפני הוועדה הזאת.

<חנן אהרון: הבוחנים היום עושים טסט נוסף, הם עושים 16 טסטים במקום 14, עוד שניים ביום.

<חנן אהרון: התחייבנו שרוב הבוחנים יעבדו בימי שישי, וזה לא קל, והם עושים את זה.

<חנן אהרון: אנחנו מבחינתנו עשינו את זה, אבל ההנהלה סימנה את ההפרטה הזאת לא מהיום.

<חנן אהרון: הם התחילו לעשות אותה בסתר בלי לדבר אתנו בכלל.

<חנן אהרון: עד היום, דרך אגב, לא ראינו את המכרז.

<חנן אהרון: הם עושים הכול בסתר.

<חנן אהרון: ועדת המכרזים יושבת יום ולילה על המדוכה כדי להוציא את זה החוצה.

<חנן אהרון: אם נעשה או לא נעשה – זה לא מעניין אותם.

<חנן אהרון: אני חושב שגילינו אחריות ויכולנו לנקוט בצעדים ארגוניים, כפי שמתחייב ומתבקש, כנגד הנהלה כל-כך כוחנית שמקדמת הפרטה בלי לשאול ובלי להידבר עם העובדים.

<חנן אהרון: יכולנו לעשות, ולא עשינו את זה, וכבוד היושב-ראש יודע את זה.

<חנן אהרון: עד לרגע זה לא נקטנו בצעדים ארגוניים אלא להיפך, אנחנו עושים יותר מבחנים כדי לסייע.

<חנן אהרון: עוד משפט אחד כדי לסייע לחבר הכנסת עמאר.

<חנן אהרון: יש כבר גורמים מבחוץ – לא אומר ולא ארחיב – שבתוך המשרדים מחפשים עובדים.

<חנן אהרון: פנו לעובדים שלנו בשביל לשאול אם הם מוכנים להצטרף ולעבוד איתם.

<חנן אהרון: איך הם יודעים מה כוח האדם הנדרש או את מי צריך?

<חנן אהרון: הם כבר רוצים לגייס עובדים שלנו.

<חנן אהרון: אני אומר את זה באופן ודאי.

איתן כבל: זה ברור.

איתן כבל: תודה.

איתן כבל: אבי קרמר, בבקשה.

<אבי קרמר: שלום.

<אבי קרמר: באשר לנושא זמינות המבחנים – פה אני חולק על חברת הכנסת נחמיאס ורבין: הגוף הכי מקצועי שדרכו יכולים לטפל בבטיחות בדרכים זה מורי הנהיגה.

<אבי קרמר: טסט, עם כל הכבוד, זה נקודת סיום של מצב מסוים ברגע נתון, ולא משנה אם זה בהפרטה או דרך המשרד.

איילת נחמיאס ורבין: אין בינינו ויכוח.

<אבי קרמר: לכן החיזוק צריך להיות בגוף מורי הנהיגה.

<אבי קרמר: נושא הטסטים מבחינתנו נוגע יותר לעניין הזמינות לבני הנוער.

<אבי קרמר: איך יעשו את זה, כך או כך, איזו שיטה טובה יותר – זה מחוץ לתחום שלנו, אבל הגוף היחיד שצריך לקבל חיזוק והגוף היחיד שצריך לקבל את מרב המשאבים ומרב תשומת הלב זה מורי הנהיגה.

<אבי קרמר: לעולם-לעולם 28, 30 ו-40 שיעורי נהיגה הם המדד למה שיקרה בטסט, ושום דבר אחר לא.

<אבי קרמר: טסט בשעה 11 בבוקר לפעמים עם 10 שיעורים אתה יכול לעבור, וטסט בשעה 7 בבוקר עם 100 שיעורים אתה יכול להיכשל כי זה צילום נקודתי של מצב.

<אבי קרמר: לכן לימוד הנהיגה הוא עיקר המערכת.

<אבי קרמר: לכן אנחנו מבקשים שתשימו את הדגש דווקא על מורי הנהיגה.

<אבי קרמר: הצד הטכני של הטסטים, אם זה שבוע אחרי שבוע, אם זה בהפרטה או לא בהפרטה, זה צד טכני.

איילת נחמיאס ורבין: זה לא בדיוק טכני.

איילת נחמיאס ורבין: אני רוצה להזכיר לך שבעבר בין טסט לטסט היית נדרש לקחת עוד שיעורי נהיגה, בדרך כלל גם כדי לשמור על הידע ולהתרענן.

איילת נחמיאס ורבין: אני רוצה שלא יהיו פערים גדולים.

איתן כבל: חברים יקרים, אתם סוטים מנושא הדיון.

<אבי קרמר: חזקה עלי שבוחני הנהיגה עושים את עבודתם נאמנה.

<אבי קרמר: אם תלמיד נכשל בטסט, אם הוא יוכל לגשת אחרי 40 ימים עוד פעם לטסט בלי לעשות שיעורי נהיגה אנחנו עושים צחוק מן העבודה.

חמד עמאר: זה מה שהשר אומר, הוא רוצה שאחרי 3 ימים הוא יוכל לגשת לעוד טסט.

<אבי קרמר: הוא אומר: 3 ימים לטסט ראשון.

איתן כבל: סלח לי, בכל הכבוד, יש כאן עניין מוגדר מאוד.

<אבי קרמר: שאלת הפרטה או לא הפרטה היא לא נושא שלנו.

עבדאללה אבו מערוף: זה אכן צד שלנו.

<אבי קרמר: שלכם כן.

איתן כבל: חברי הכנסת הגישו הצעה לסדר לדיון מהיר בעניין מאוד-מאוד מוגדר וברור, בנוגע לזמני המתנה ממושכים למבחני נהיגה מעשיים ולא בנוגע לרצון להפריט את שירותי הטסטים.

איתן כבל: אני לא אומר שמה שאתה אומר ומה שאומרים איילת נחמיאס ורבין ואחרים פה לא נכון אבל אני רוצה להתמקד בעניין הזה.

איתן כבל: זה דיון מהיר.

איתן כבל: אליאב בטיטו, יושב-ראש מועצת התלמידים והנוער הארצית, בבקשה.

איילת נחמיאס ורבין: תגיד אם יש לך כבר רישיון או לא.

<אליאב בטיטו: יש לי כבר רישיון.

איילת נחמיאס ורבין: בשעה טובה.

איילת נחמיאס ורבין: נברך אותך.

איילת נחמיאס ורבין: תנהג בזהירות.

<אליאב בטיטו: תודה.

<אליאב בטיטו: ניסו לכוון את הדיון לעניין הפרטה או לא הפרטה.

<אליאב בטיטו: הדיון כאן ממוקד מאוד.

<אליאב בטיטו: תודה רבה לחברי הכנסת שנרתמו.

<אליאב בטיטו: הייתי בהמון ועדות אבל כאן כיף לראות שיש כזאת הירתמות, ובעיקר אני מודה ליושב-ראש הוועדה, חבר הכנסת איתן כבל.

<אליאב בטיטו: מועצת התלמידים והנוער הארצית היא הגוף הרשמי המייצג של 700,000 בני נוער במדינת ישראל.

<אליאב בטיטו: במסגרת מועצות התלמידים והנוער פועלים 32,000 נציגים.

<אליאב בטיטו: המועצה הזאת קיימת בין היתר גם כמוקד פניות לבני נוער, במטרה לקבל את התלונות שלהם ולטפל בהן.

<אליאב בטיטו: לפני כחצי שנה התחלנו לקבל עשרות פניות על עניין זמן המתנה ממושך מאוד לטסטים.

<אליאב בטיטו: בדקנו את העניין, נפגשנו עם בכירי משרד התחבורה, פנינו לשר התחבורה, שבמשך 6 שנים מסרב להיפגש עם נציגי הנוער, השר היחיד בממשלה שמסרב, אבל כנראה 700,000 בוחרים לא מעניינים אותו.

<אליאב בטיטו: פנינו אליו והוא לא מעוניין להיפגש אתנו, אבל כן נפגשנו עם כל בכירי משרד התחבורה.

<אליאב בטיטו: נפגשנו עם אבנר פלור, סמנכ"ל משרד התחבורה ועם ציון מזרחי, ראש אגף הרישוי לשעבר, שכבר הספיק לצאת לפנסיה מאז.

<אליאב בטיטו: אנחנו צריכים לצאת בקריאה ברורה מאוד.

<אליאב בטיטו: לא ייתכן שנער ממוצע צריך לחכות בין 3-6 חודשים לטסט.

<אליאב בטיטו: עשינו מיפוי בקרב 1,000 בני נוער.

<אליאב בטיטו: פנינו לשר התחבורה עם הנתונים.

<אליאב בטיטו: שר התחבורה בפגישות שהיו לנו עם ציון מזרחי האשים את משרד האוצר, טען שאין כסף, וחבר הכנסת מיקי לוי הזכיר את זה קודם.

<אליאב בטיטו: אני רוצה לספר לכם, יש כסף, מצאנו אותו, הוא מתחבא במשרד האוצר.

<אליאב בטיטו: פנינו לחברת הכנסת יפעת שאשא ביטון ממפלגת כולנו, מן המפלגה של שר האוצר, יושבת-ראש הוועדה לזכויות הילד.

<אליאב בטיטו: היא נרתמה למאבק, נפגשה עם נציגי משרד האוצר, הביאה את הכסף.

<אליאב בטיטו: מה הבעיה של שר התחבורה להשיג בוחנים?

<אליאב בטיטו: יש כסף, יש תקנים, רק תבוא ותעשה.

<אליאב בטיטו: יש גם בוחנים לזה, יש כיום, על-פי משרד התחבורה, 300 בוחנים שכבר עברו את ההכשרה ויכולים להיות בוחנים.

<אליאב בטיטו: זה כתוב בפרוטוקול של הפגישה איתם, 300 בוחנים שעכשיו אפשר להעסיק.

<אליאב בטיטו: השר מפחד מאוד שיפעילו עליו לחצים, שיתחילו "לעשות לו שרירים" ויאיימו בשביתות.

<אליאב בטיטו: אני בכלל לא צד בהפרטה, אנחנו כמועצה לא נכנסים לסיפור ההפרטה, אבל אפשר לפתור את זה עד ההפרטה, שתקרה רק בעוד שנה, אם בכלל, ולהכניס 20-30 בוחנים שיצאו כבר לפנסיה, או לחילופין מורים לנהיגה עם תקן.

איתן כבל: העניינים ברורים, בעיקר שמצאו את הכסף.

חמד עמאר: לא צריך למצוא את הכסף.

חמד עמאר: הכסף נמצא באגרה שנגבית.

חמד עמאר: לא צריך לחפש כסף.

חמד עמאר: יש כסף, יש עודף.

<עירית זינגר: אני יושב-ראש האיגוד המקצועי של מורי הנהיגה בישראל.

<עירית זינגר: אני שמחה שיש לנו את החבר'ה הצעירים שסוף-סוף מצאו את הכסף שאנחנו מחפשים כל-כך הרבה שנים.

<עירית זינגר: אני שומעת כאן את חברי הכנסת שטוענים שהם מאוכזבים כי הוועדות האלה לא עשו כלום.

<עירית זינגר: לחברי הכנסת יש את הכוח לעשות את זה, לנו אין.

<עירית זינגר: אנחנו סוגרים מכוניות, מפסיקים לעבוד כדי להגיע לכאן, והתלמידים הפסידו יום לימודים היום כדי לצעוק את הצעקה שלנו.

<עירית זינגר: קיבלתם החלטות, עוד ישיבה ועוד דיון ועוד דיון ושום דבר לא זז פרט לדפי הנייר.

<עירית זינגר: זה נשמע נורא.

<עירית זינגר: הזוי.

<עירית זינגר: ומה ביקשנו?

<עירית זינגר: לצאת מחר לעבודה.

<עירית זינגר: אני לא יודעת אם הפרטה או לא הפרטה.

<עירית זינגר: אף אחד מאתנו גם לא מבין מה ההפרטה הזאת.

<עירית זינגר: איזו מילה באוויר.

<עירית זינגר: טובה?

<עירית זינגר: לא טובה?

<עירית זינגר: אין מושג.

<עירית זינגר: אנחנו צריכים להמשיך לעבוד.

<עירית זינגר: הזכירו את רמת העבודה של המורים.

<עירית זינגר: אני מחזקת את מה שחברי אדון קרמר אמר פה.

<עירית זינגר: להפנות עכשיו את הזרקורים אלינו זה כאילו קל יותר, זה פשוט יותר, אנחנו אשמים.

<עירית זינגר: תנו לנו לעבוד ואנחנו נוכיח לכם שאנחנו יודעים לעבוד.

<עירית זינגר: זה הכול.

<עירית זינגר: אבל שנצא מכאן פעם אחת עם החלטה שגם בסוף הישיבה הזאת מקוימת ולא רק עם הבטחות.

איתן כבל: תודה.

איתן כבל: איתמר לוין, בבקשה.

איתן כבל: מה תפקידך?

איתן כבל: כולם פה מן האיגוד המקצועי.

איתן כבל: אתה מאותו איגוד?

<איתמר לוין: אני מוועד איגוד מורי הנהיגה.

<איתמר לוין: אני רוצה קודם כול להזדהות עם התלמידים.

<איתמר לוין: לפני המון שנים הייתי חייל, לדאבוני לא הספקתי לעשות רישיון לפני שהתגייסתי.

<איתמר לוין: ברגע שמתגייסים, בעיקר אם אתה הולך ליחידה קרבית, "הלך עליכם" לפחות לשנה וחצי-שנתיים.

<איתמר לוין: זה לא הוגן שהמדינה מבקשת – כולנו מסכימים, הכדור בידיים של משרד התחבורה.

<איתמר לוין: אדוני היושב-ראש, מה שנמצא פה על השולחן הוא הכבוד של הוועדה הזאת.

<איתמר לוין: מה שנמצא כאן על השולחן זה האם יש כוח לחברי הכנסת לקחת מצב מעוות ולתקן אותו.

<איתמר לוין: ברור שאין פה כסף, או אולי יש פה כסף, אבל את זה כל-כך קל לעשות.

<איתמר לוין: בסך הכול מדובר על ניהול כוח אדם של 150 אנשים.

<איתמר לוין: אין עלויות מעבר לכך.

<איתמר לוין: אפשר לפתור את זה בתוך יום אחד.

<איתמר לוין: כל יום שעובר לא יעזור לילדים, ל-120,000 אנשים האלה, שחלקם לא יגיעו לטסט.

<איתמר לוין: זה הכבוד של הוועדה שעומד על הדוכן, אדוני, זה בידיים שלך.

<אבנר בנדיקט: אני מהאיגוד המקצועי.

<אבנר בנדיקט: ב-30 ביוני הייתה ישיבת ועדה.

<אבנר בנדיקט: בסיכום חברי הוועדה התחייבו שבמידה והתקנה לא תתוקן בתוך 60 ימים כל חברי הוועדה יחתמו על הצעת החוק של חברת הכנסת נורית קורן והיא תועבר.

איתן כבל: היא נחתמה.

<אבנר בנדיקט: נכון, אבל היא לא מועברת לוועדת השרים לענייני חקיקה.

איתן כבל: אתה חושב שאני גם הממשלה?

<משה גולומב: זה הכבוד של הוועדה.

<משה גולומב: זה בדיוק מה שאיתמר לוין אמר לכם.

איתן כבל: עם כל הכבוד, אי אפשר לירות ולבכות.

איתן כבל: כשיתמכו בי ואני לא אעמוד במה שאני צריך לעשות אז תגיד "הכבוד של הוועדה".

איתן כבל: אני יכול לעשות את מה שהחוק מאפשר לי בכללים המתקיימים.

איתן כבל: בסדר שאתם עוסקים בכבודנו אבל בואו נתקדם.

<אבנר בנדיקט: לפי מה שאתה אומר, לוועדה אין שיניים.

איתן כבל: לא הכרחתי אותך לבוא לכאן אם אתה חושב כך, אם אתה מרגיש שאתה מבזבז את זמנך.

<אבנר בנדיקט: אני לא מרגיש כך.

<אבנר בנדיקט: אני חושב שצריך לקדם את זה בכל דרך שהיא.

איתן כבל: תזכור את הדבר הבא, גם אתה בעל עניין, וזה לגיטימי.

איתן כבל: אני מקיים כאן דיונים כל הזמן ואני אומר שמבחינתי אין בעיה עם בעלי עניין.

איתן כבל: אני לא אוהב שמחלקים לנו ציונים.

איתן כבל: אבי גולן מארגון מורי הנהיגה הארצי אחרון הדוברים ואחריו ניתן את רשות הדיבור לאבנר פלור ממשרד התחבורה, לנציג משרד האוצר ואז לי יש מה לומר.

איתן כבל: בבקשה.

<אבי גולן: כבוד היושב-ראש, קודם כול אני רוצה להודות על הדיון שהוא כבר בן 30 שנים.

<אבי גולן: חברי מועצת התלמידים כבר הספיקו לצאת לפנסיה.

<אבי גולן: הדיונים האלה התקיימו עוד כשהכנסת הייתה באגף הישן.

איתן כבל: היו אותם מורי נהיגה.

<אבי גולן: אני הייתי.

<אבי גולן: אני כבר יוצא לפנסיה עוד מעט.

<אבי גולן: שום דבר לא זז מאז, מגיעים לכאן אותם בחורים צעירים.

<אבי גולן: בדיון הקודם נציג משרד האוצר היה צריך להיות כאן.

<אבי גולן: היום נמצא כאן נציג משרד האוצר?

איתן כבל: כן, הוא יושב לידך.

<אבי גולן: תגיד לנו למה אנחנו לא מקבלים תוספת של בוחנים?

<אבי גולן: אז ביקשנו ומיהרת לדיון נוסף.

<קריאה: זה לא היה הוא.

<קריאה: זה היה נציג אחר.

<אבי גולן: בלי שהוא ייתן לנו תשובות למה משרד האוצר לא מזרים תקציבים הדיון הזה פשוט עקר.

<אבי גולן: אני רוצה לאחל למנהל אגף הרישוי החדש, מר אפי רוזן, הצלחה בתפקידו.

איתן כבל: בהצלחה, אפי רוזן, בשם כולנו.

איתן כבל: לפרוטוקול.

איתן כבל: זה מחייב יותר...

איתן כבל: אני רוצה לכוון את הדיון.

איתן כבל: לא באתי לפתור כאן בעיה של 30 שנים או 40 שנים, זאת לא הכוונה.

איתן כבל: הדיון מתמקד כאן סביב שתי נקודות.

איתן כבל: אני מודה, לא הצלחנו עדיין, לא יותר ולא פחות מ-30 השנים הקודמות.

איתן כבל: אני רוצה להיות ממוקד ולגעת בשתי נקודות.

איתן כבל: על השולחן כאן מונחות שתי שאלות מרכזיות.

איתן כבל: שאלה אחת, ההפרטה, שיש מי שאומר שבגינה כל התהליך הזה מעוות.

איתן כבל: אני אפילו לא מתייחס עכשיו למה שחברי חמד עמאר אמר בעניין מכרז "תפור" או לא "תפור".

חמד עמאר: גם משרד התחבורה אמר את זה.

<אבנר פלור: סליחה, זה לא משרד התחבורה.

<אבנר פלור: אני מייצג פה את המשרד.

חמד עמאר: אבל הוא נציג של משרד התחבורה.

<אבנר פלור: הוא לא מייצג את המשרד.

<אבנר פלור: אני מייצג את השר ואת המנכ"ל.

איתן כבל: מי שמייצג את משרד התחבורה זה אבנר פלור.

חמד עמאר: הבוחנים הם גם עובדי משרד התחבורה.

איתן כבל: חברים, אבל יש היררכיה.

איתן כבל: נקודה שנייה היא הזמן שצריכים תלמידים להמתין לבחינות מעשיות.

איתן כבל: והשאלה מעל זה, האם הקרב המתקיים היום צריך – יושב-ראש ועד התלמידים אמר: לא מעניין אותי אם תעשו את זה בהפרטה או לא, אני לא צריך להרגיש שאנחנו סובלים מזה.

איתן כבל: יש כאן שתי שאלות, שאלת ההפרטה, ואני רוצה לשמוע את ההתייחסות, וכן שבכל מקרה ללא קשר להפרטה על דבר אחד לא אתפשר, על זמן ההמתנה למבחנים.

איתן כבל: מצדי שעכשיו תשימו לפרק זמן מסוים את כל כובד המשקל כדי לאפשר לבני הנוער לגשת לטסטים בקצב סביר ונורמלי על-פי כל תפיסה.

איתן כבל: ארצה גם להתייחס בכל זאת בסיום הדברים שלך והדברים של נציג משרד האוצר לנושא ההפרטה.

איתן כבל: בבקשה, אבנר פלור.

<אבנר פלור: אתחיל בנושא ההפרטה.

<אבנר פלור: אני דוחה מכול וכול את הטענה שהמכרז, שעדיין לא יצא והוא בתהליך עבודה, "תפור" ומיועד למישהו.

<אבנר פלור: אני דוחה את זה מכול וכול.

<אבנר פלור: זה יירשם גם בפרוטוקול.

איתן כבל: אם חס וחלילה מישהו חושב שיש כאן "תפירה", אני לא מבקש אלא אומר שיפנה למשטרה.

<אבנר פלור: בהחלט.

<אבנר פלור: אגיד בתמצית.

<אבנר פלור: לפני שיצאנו למהלך של ההכנה למיקור חוץ עשינו עבודת מטה במשרד, לבחון מה קורה בעולם.

<אבנר פלור: עשינו עבודה גדולה מאוד וראינו למשל שבגרמניה ובהולנד הטסטים הופרטו וזה כך כבר שנים רבות.

<אבנר פלור: כלומר, זה קיים, זה לא המצאה ישראלית ייחודית.

<אבנר פלור: דבר שני, כפי שעלה פה מדברי חבר הכנסת חאג' יחיא, שאחד עושה מבחן של 10 דקות ואחר עושה טסט של חצי שעה.

<אבנר פלור: למה כל אחד מקבל זמני טסטים שונים?

<אבנר פלור: כי אין אחידות.

<אבנר פלור: למה אין אחידות?

<אבנר פלור: כי אין משהו מובנה בטסטים ברמה שקיימת היום ואין קריטריונים מדידים.

איילת נחמיאס ורבין: תייצר להם תקנים.

איילת נחמיאס ורבין: אתם הממשלה.

איילת נחמיאס ורבין: למה לא ייצרתם להם תקן?

איילת נחמיאס ורבין: סלח לי שהפרעתי לך, אבל ההערה לא במקום.

<עירית זינגר: 30 שנים עבדו ללא תקנים.

חמד עמאר: אתה נציג משרד התחבורה.

חמד עמאר: אין תקנים ואין קריטריונים?

חמד עמאר: מי ניהל את זה עד עכשיו?

חמד עמאר: משרד האוצר ואחרי כן העביר לכם את זה?

חמד עמאר: אתם מנהלים את זה כבר שנים רבות.

<אבנר פלור: אני כרגע לא נכנס לעבר.

<אבנר פלור: כבר יותר מ-30 שנים, כפי שאמר פה אבי גולן- - -

חמד עמאר: אבל זה היה בסמכות שלכם במשך 30 שנים ו-50 שנים.

חמד עמאר: מה אתם באים עכשיו בטענות?

<אבנר פלור: אני רוצה להגיב לכל מה שעלה פה.

<אבנר פלור: במהלך הזה, כפי שאמרתי, נעשתה עבודה גם לראות מה קורה בעולם וגם נבדקו שתי חלופות, האם המהלך הזה יכול להיות בתוך המשרד או מחוץ לו.

חמד עמאר: אנחנו בוועדה יכולים לקבל את עבודת המחקר שעשיתם?

איתן כבל: אני אבקש.

חמד עמאר: תבקש את זה.

חמד עמאר: אנחנו רוצים לקרוא את זה.

<אבנר פלור: בהתאם לבדיקה שבוצעה השר החליט ללכת לכיוון של מיקור חוץ.

<אבנר פלור: מיקור החוץ, אדוני היושב-ראש, פותר שלוש בעיות מרכזיות וחשובות.

<אבנר פלור: אחת, שיפור רמת המבחן, שגם יגרור את שיפור הוראת הנהיגה; שתיים, שיפור הזמינות, רמת השירות תהיה טובה יותר; ושלוש, פיקוח, שהיום לא קיים.

<אבנר פלור: מערך מיקור החוץ ייתן גם את הפיקוח, כדי שנוכל לפקח על מבחני הנהיגה.

<אבנר פלור: כיום לצערי הרב הפיקוח לא מבוצע בצורה שאנחנו רוצים שהוא יבוצע.

<קריאה: ועד אז?

<אבנר פלור: מבחינתנו במהלך הזה אנחנו דואגים – ואני נמצא בוועדת המכרזים – אנחנו עובדים על המכרז.

<אבנר פלור: לא נוותר על ההיבט הבטיחותי.

<אבנר פלור: חברת הכנסת נחמיאס ורבין, כפי שאת יודעת, גם אחרי המבחן התלמיד מחויב בנהיגה עם ליווי במשך חצי שנה.

חמד עמאר: כמה מפקחים יש עכשיו במכוני הרישוי?

חמד עמאר: כמה מפקחים יש היום על התיאוריה?

חמד עמאר: אלה סיפורים, אדוני היושב-ראש.

איילת נחמיאס ורבין: דרך אגב, איך תקבע תקנים במכרז אם כאשר אתה היית הבוס שלהם לא קבעת להם תקנים?

איילת נחמיאס ורבין: אגיד את זה אחרת.

איילת נחמיאס ורבין: למה לא קבעת להם את התקנים שעכשיו אתה קובע במכרז?

<אבנר פלור: קודם כול, במהלך אנחנו רוצים להתקדם ולהתעדכן.

איתן כבל: אתה יודע שאני בכל הכבוד נמצא בסוד הדיונים והמהלך של ההפרטה ואני לא מתכוון להרים ידיים בעניין הזה.

איתן כבל: אני רוצה תשובה לשאלה אחת.

איתן כבל: עד שתהיה הפרטה ועד שזה יתבצע ועד, ועד, ועד, אני לא רוצה להיכנס עכשיו ולהפריז בעניין של ההפרטה.

איתן כבל: יושב-ראש ההסתדרות מעורב, אני אישית שוחחתי עם השר, שוחחתי עמך.

איתן כבל: אני מקווה שנצליח למצוא דרך.

איתן כבל: גם ועדת הפנים והגנת הסביבה של הכנסת פנתה אליי שהיא רוצה לקיים דיון משותף בשאלת ההפרטה.

איתן כבל: זה בדיוק מה שאני מפחד, שיבוא מולי אבנר בנדיקט ויאמר לי "מה עשיתם?

איתן כבל: " הפעם הזאת אני לא רוצה לשאול כאשר אין לי עניין אחד לפחות שאני יודע לאחוז אותו בידיי, והעניין הזה הוא תשובה ברורה בכל הנוגע לקיצור המועדים של הטסטים.

איתן כבל: זה קודם כול מוקד הדיון היום.

איתן כבל: דבר שני, לגבי ההפרטה, אנחנו אמורים לקיים פגישה בקרוב עם חנן אהרון, לראות אם בכלל אנחנו מצליחים להגיע לשיג ושיח.

איתן כבל: אני לא רוצה להיכנס כעת לעניין ההפרטה, זה דיון הרבה יותר כבד ממה שאנחנו מנסים לעשות כעת באמירות כאלה ואחרות, שיהיו רציניות ומכובדות ככל שיהיו.

איתן כבל: אבנר פלור, עשה לי טובה, המשרד שלכם נמצא כאן רוב זמנו.

איתן כבל: השר היה כאן היום.

איתן כבל: זה הדיון השלישי היום שעוסק בענייני משרד התחבורה, ועוד היד נטויה.

איתן כבל: אני רוצה התחייבות לפרוטוקול, שבחצי השנה הקרובה עד שיסתיימו כל ההליכים, מצדי תגייסו עוד בוחנים, אפילו תזמינו אנשים שיצאו לגמלאות.

<אבי קרמר: כוח אדם לא חסר.

איתן כבל: זה חייב להתקדם.

איתן כבל: כמה ממתינים היום לטסטים?

<חנן אהרון: 75,000 או 80,000.

<קריאה: רק במחוז הצפון 38,000.

<אפי רוזן: בכל נקודת זמן אל מול כ-100,000 לומדים יש שליש כמות טסטים.

<אפי רוזן: זאת אומרת כ-60,000 ממתינים לטסט.

<אפי רוזן: זה מספיק.

איתן כבל: זאת תשובה ברורה מקצועית וחדה.

איתן כבל: אבנר פלור ידידי, קודם כול נסתכל אחד על השני ונקבל החלטה בעניין הזה.

איתן כבל: אם אתה צריך ללכת למשרד ולבוא אליי בעוד יומיים-שלושה עם תשובה בעניין הזה אז אנא, כי אני לא אוותר הפעם.

איתן כבל: ההפרטה – נניח שאני עם השר והכול נגמר, זה לא יהיה לפני עוד שנה.

איתן כבל: אני לא יודע מה יהיה בעוד שנה, אלוהים גדול.

איתן כבל: זו שנה שבה אין שום סיבה – אני גם לא מבין אתכם כי לשר יש מודעות גבוהה מאוד בכל הנוגע לציבור.

איתן כבל: אתם חייבים לייצר אבחנה בצורה חדה בין תהליך ההפרטה, על כל המשתמע מכך, ובין הצורך לקצר בצורה משמעותית את התורים לטסטים ולתת שירות ללקוחות.

איילת נחמיאס ורבין: איתן כבל, אתה מדבר שוטף, אבל צריך לדעתי להגיד – סליחה שאני אומרת את זה, אבנר פלור, אני מתנצלת מראש, וגם בפני השר, שאני מעריכה – לדעתי אתם משתמשים בהפרטה כדי לא לטפל בנושא המחסור בבוחנים.

איילת נחמיאס ורבין: למה אנחנו לא אומרים את זה בצורה ישירה?

איילת נחמיאס ורבין: הרי מה ההיגיון?

איילת נחמיאס ורבין: כבר חלפה חצי שנה מאז הדיון הקודם ורק בעוד שנה תהיה ההפרטה.

<אבנר פלור: אני רוצה להבהיר לגבי הטווח הקצר.

<אבנר פלור: יש מספר פעולות, שהצגתי את חלקן גם בדיון הקודם, שאנחנו מבצעים אותן.

<אבנר פלור: כפי שכבר נאמר פה, גם הוספת שעות נוספות וגם עבודה בימי שישי, שעדיין לא כל הבוחנים עושים.

<אבנר פלור: לא עבודה בימי שישי ולא שעות נוספות לא עושים כל הבוחנים.

<חנן אהרון: הוא אומר דברים לא נכונים.

איתן כבל: אני רוצה להבהיר, ותקשיבו היטב.

איתן כבל: אם אתם רוצים עזרה ממני אני רוצה את כל הסיוע מכם.

איתן כבל: שיהיה ברור העניין הזה.

<אבנר פלור: יש לי נתונים.

איתן כבל: עשה לי טובה, אני לא רוצה את הנתונים שלך.

איתן כבל: אני רוצה לתבוע את זה מחנן אהרון עכשיו, לא ממך.

איתן כבל: אתה תדאג שהתקציבים וכל מה שצריך כדי לממש את זה יהיו, זה הכול.

איתן כבל: כל אחד ייתן את חלקו בתהליך הזה.

איתן כבל: תקשיבו היטב, הסיפור של עבודה בימי שישי, אני לא בא לדיון כשלא כולם מגויסים.

איתן כבל: יש כאן מצב שדורש התגייסות של כולם.

איתן כבל: אני חוזר ואומר, אני לא נוגע בהפרטה.

איתן כבל: יהיה דיון נפרד על כל הנוגע להפרטה.

איתן כבל: אני רוצה לדעת שכל מי שבכותרת הוא ת"פ שלך יודע לתת את השעות הנוספות המתבקשות ואת ימי שישי המתבקשים.

איתן כבל: צריך להכריז על חצי השנה הראשונה, מ-1 במרץ למשך חצי שנה לפחות, זו תקופה שבה כולם מתגייסים לפרויקט, להוריד באופן משמעותי את זמני ההמתנה לבחינות.

איתן כבל: אתה יודע לתת לי את האנשים?

<חנן אהרון: כן.

<חנן אהרון: אני רוצה לומר לך שהבוחנים כבר שנתיים עושים את זה.

<חנן אהרון: לא כולם.

<חנן אהרון: בהבטחה שאנחנו נתנו, למרות שחרב ההפרטה מונחת על צווארם, אנחנו בסך הכול נותנים לו את החבל.

איתן כבל: החבל שאתה נותן לו כשאתה לא מתגייס.

איתן כבל: חנן אהרון, מה הטענה?

איתן כבל: האם אתה חושב שקל לי לשבת פה?

איתן כבל: קשה לי להסביר את זה ציבורית.

איתן כבל: אתה חושב שהשר הזה פראייר?

איתן כבל: הוא בא לציבור, יושב מול עיתונאים ואומר: "הכול 'על הפנים' ואם אני מייצר הפרטה יהיו כך וכך תקנים, יהיו בחינות בכל 3 ימים.

איתן כבל: " אנחנו יודעים את זה.

איתן כבל: אל תיתנו את הכלים לשר, גם אם אנחנו רוצים בתהליך הזה לייצר- - -

<חנן אהרון: לכן אנחנו התגייסו, הבוחנים מתגייסים, ולכן גם לא נקטנו בצעדים ארגוניים מתבקשים, בגלל העניין הזה.

איתן כבל: אני זוכר.

<חנן אהרון: אנחנו עדיין פה, אבל ההנהלה שהצגנו בפניה – ישבנו מול המנכ"ל לפני כחודש וחצי ואמרנו לו את התוכנית לשנה, לא לחצי שנה כפי שהצעת, לשנה שלמה, 57,000 טסטים נוספים שאנחנו נותנים, אך לא נענינו.

<אבנר פלור: אפשרנו גם לאלה שהיו אמורים לפרוש עד סוף השנה הארכת שירות, זה עוד דבר, וגם אפשרנו ל-10 בוחנים בתוך המשרד שלא משמשים יום-יום כבוחני נהיגה גם עבודה בימי שישי.

<אבנר פלור: הם יכולים לייצר בכל יום שישי יותר מ-60 טסטים.

איתן כבל: איזה שיעור מן הבוחנים עובדים בימי שישי?

<חנן אהרון: קרוב ל-100 בוחנים.

<אפי רוזן: בימי שישי המוטיבציה גבוהה אז עובדים בערך שלושה-רבעים מן הבוחנים.

<אפי רוזן: אצלי אין אחד בפה ואחד בלב.

<אפי רוזן: חנן אהרון הוא הסגן שלי בשגרה כאשר הוא לא תוקף אותי אז אני אמרתי לו את זה.

<אפי רוזן: אני נקי, אגב, אני רק שבועיים פה.

<אפי רוזן: אמרתי לחנן אהרון: הבאתם את זה על עצמכם.

איתן כבל: אל תיכנס לזה.

איתן כבל: לא, לא, לא.

איתן כבל: מרגע זה לא מעניין אותי מה עשיתם עד היום.

איתן כבל: אני רוצה לדעת מה אנחנו כותבים בפרוטוקול ברגע זה.

איתן כבל: אני רוצה להוציא הודעה לעיתונות.

איתן כבל: אני רוצה לדעת מה אכתוב בה.

<עירית זינגר: מה עם התקנים?

<עירית זינגר: אין תקנים.

<אפי רוזן: כולם בעלי עניין.

<אפי רוזן: אדוני היושב-ראש, בהתאם למשאבים שכבר יש לנו ומוקצים לא צריך ללכת לאף אחד, זה לא סיפור גדול, מהיום למחר.

<אפי רוזן: במידה ותהיה התגייסות מלאה של הבוחנים לשעה הנוספת בכל יום שניתנה להם ולימי שישי אנחנו מסוגלים בנקודת הזמן הזאת להוסיף בין 6,000-7,000 מבחנים בחודש.

<חנן אהרון: ומה עם גיוס בוחנים חדשים?

<אפי רוזן: אני עונה ליושב-ראש.

איתן כבל: לא אתן לאף אחד לדבר.

איתן כבל: אני רוצה להבין בדיוק.

<אפי רוזן: זה החלטה שלא דורשת עכשיו הזזת הרים.

איתן כבל: אני רוצה להבין בדיוק.

איתן כבל: אתם מוסיפים שעה- - -

<אפי רוזן: לכל אחד מ-130 הבוחנים.

<אפי רוזן: קוראים לזה "קוד 8".

<אפי רוזן: זה שעה נוספת.

איתן כבל: "קוד 8" זה שעה נוספת לכל בוחן.

<אבנר פלור: שתיכנס לתוכנית העבודה הממוחשבת.

איתן כבל: לאלתר.

איתן כבל: פלוס עבודה בימי שישי.

איתן כבל: כמה עובדים באחוזים?

<אבנר פלור: מתוך 130 בוחנים יעבדו בימי שישי כ-85 בוחנים.

איתן כבל: למה השאר לא עובדים בימי שישי?

<איתמר לוין: אי אפשר לחייב אותם.

איתן כבל: לא ביקשתי לחייב אף אחד אבל אי אפשר לבוא ולהתבכיין אצלי.

<עמנואל דרעי: אני מוועד הבוחנים בירושלים.

<עמנואל דרעי: אני 21 שנים בוחן.

<עמנואל דרעי: אנשים לא מבינים שיש בוחנים שמגיעים למקום העבודה, זה שעתיים, וכשהם עוזבים זה עוד שעתיים, ביחד זה 4 שעות, ונותנים עוד 9 מבחנים, שזה קרוב ל-10.5 שעות.

<עמנואל דרעי: בוחן כזה עובד קרוב ל-15 שעות ביום.

<עמנואל דרעי: איך אתם רוצים שבוחן יעבוד 15 שעות ביום?

איתן כבל: צודק.

<עמנואל דרעי: אני אישית בירושלים לפעמים נותן 18 מבחנים ביום.

איתן כבל: זה רע מאוד.

<עמנואל דרעי: אמרתי לאבנר פלור, אם יתחייבו לי שלא תהיה הפרטה אני מוכן לעבוד 24 שעות ביממה.

איילת נחמיאס ורבין: אני לא רוצה שתעבוד 24 שעות ביממה.

איתן כבל: חברים, אל תגידו את מה שלא צריך להגיד.

איתן כבל: תנו לי להגיד את זה בעצמי.

איתן כבל: שמעתי אתכם.

איתן כבל: אני אומר לאבנר פלור בידידות, גם כלפי השר שהוא חבר שלי, בזה אני לא מוכן לשחק עם אף אחד יותר.

איתן כבל: תבינו, אני אגייס אותם, הם יתגייסו, חנן אהרון והאנשים יתגייסו.

איתן כבל: וגם בצורה מושכלת כי אני לא מוכן לשלוח את הילדים שלי לעשות טסט, גם אם הבוחן יעביר אותם, באופן כזה.

איתן כבל: אגיד לך משהו, הוא גם לא יעביר אותם.

איתן כבל: טסטר שחצה את הגבול הזמן הסביר על ההגה הראש שלו כבר לא מרוכז, צריך כבר לחשוש ממנו.

איתן כבל: צריך לקחת את זה לתשומת לב.

איתן כבל: לא ידעתי שזה כך, באמת לא חשבתי, אתם צודקים.

איתן כבל: לכן צריך למצוא את נקודת האיזון, שהם עובדים קשה ולא מתבטלים, אבל גם שהזמן יהיה סביר.

איתן כבל: לא מעניין אותי השעתיים שהוא נוסע ולאן הוא הולך.

איתן כבל: אף אחד לא מדבר אתי על השעתיים שלוקח לי להגיע לפה בבוקר מראש העין וכל מיני דברים מן הסוג הזה, זה לא מעניין.

איתן כבל: אני צריך את ההתגייסות של שעה נוספת ושל ימי שישי, אבל את מילת הקודש, אני צריך תקנים שיחזירו אנשים לעבודה לפחות לחצי השנה או לשנה הקרובה.

איתן כבל: בלי זה, אתה "מכדרר" אותי, אם אתה לא יודע לתת לי מענה לעניינים האלה.

איתן כבל: אני אומר לך שוב, לא אתעסק ברגע זה לא בעניין ההפרטה ולא בשום דבר אחר.

איתן כבל: אני רוצה לדעת איך בשנת 2016 אנחנו מקטינים בצורה משמעותית את זמן ההמתנה לטסטים.

איתן כבל: נמצא כאן נציג משרד האוצר שיתייחס לדברים.

איתן כבל: בבקשה.

<אלון מסר: תודה, כבוד היושב-ראש.

<אלון מסר: כפי שציינו נציגי משרד התחבורה, במהלך משותף ניסינו לתגבר את כל מה שניתן במסגרת כוח האדם הקיים והמשאבים שאפשר לגייס מתוך המשרד, את כל האנשים שלא עובדים בשוטף בנושא הזה.

<אלון מסר: זה אמור לתת תוספת משמעותית למדי.

<אלון מסר: צריך להגיד שמהלך ההפרטה, שדובר עליו רבות, מטרתו בדיוק לפתור את כל המצב שאנחנו נמצאים בו כבר עשרות שנים.

איתן כבל: עזוב, אנחנו לא שם.

<אלון מסר: זה חשוב כי הנושא הזה מתקדם, המשרד עובד על זה במרץ רב.

איתן כבל: אם הייתי יודע – לא משנה עכשיו אם אני מתווכח אתך או מסכים אתך – נניח שבעוד 3 חודשים ההפרטה הזאת כבר תצא לדרך, אבל אנחנו לא שם.

<אלון מסר: נהיה שם.

<אלון מסר: להבנתי לוחות הזמנים, כפי שהוצגו לנו, קצרים מאוד.

<אליאב בטיטו: נפגשנו עם משרד התחבורה ונאמר לנו – ויושב כאן אבנר פלור שיכול להעיד על זה – שההפרטה תצא לדרך לכל המוקדם בסוף שנת 2016.

<אבנר פלור: אי אפשר להתחייב.

איתן כבל: אני לא צריך את העזרה שלכם בעניין הזה.

איתן כבל: אני לא מקבל את דבריו של אלון מסר.

איתן כבל: אתה מנצל לטובתך את העובדה שאנשים לא מבינים מה קורה פה ואני מנצל את ההבנה שלי כדי להגיד את זה לטובתי.

איתן כבל: לְמה אני מתכוון?

איתן כבל: הרי אתה יודע שאין סיכוי בעולם, עוד לא נולד המשרד שיצליח לסיים את זה בתוך 3 חודשים, גם אם השר לא עוסק בשום דבר אחר אלא רק כל היום מפריט.

איתן כבל: זו המציאות, אתה יודע את זה, ולו רק כדי לקבוע, לזמֵן, שעורכי-הדין יסיימו להכין הכול.

איתן כבל: אני אומר את זה כדבר אובייקטיבי, לא כרצון לחבל בתהליך.

איתן כבל: אני לא שם בכלל.

איתן כבל: גם כשהמערכת עובדת וכולם באים בכל בוקר להתעסק רק בעניין הזה.

איתן כבל: אני תובע, ואם לא אזי אתבע שהשר יהיה כאן בשבוע הבא, לא אקיים שום דיון של משרד התחבורה אם לא יהיה מענה.

איתן כבל: נכון, השר יהיה כאן בשבוע הבא, ב-1 בפברואר.

איתן כבל: אבנר פלור, אני רוצה תשובות ברורות איך אתם בשנה הקרובה – אל תערבב פה את עניין ההפרטה, אין לה דבר וחצי דבר עם התהליך הזה, היא לא קשורה בכלל.

איתן כבל: יש כאן התגייסות שיודעת כבר לתת "סגירה" מסוימת.

איתן כבל: אני יודע שיש לכם את הפחד לדבר.

איתן כבל: אל תגייסו תקנים.

איתן כבל: יש אלף ואחת דרכים לבצע התקשרויות עם אנשים שהם מחוץ למערכת.

איתן כבל: המדינה המציאה כבר את כל השיטות.

איתן כבל: אין בעיה למצוא שיטה להביא אנשים לחצי שנה על חוזה מסוים.

איתן כבל: פנסיונרים של משרד התחבורה שעסקו בזה ישמחו לבוא ולתת כתף לפרק זמן, התגייסות כמו למילואים.

איתן כבל: לא עושים את זה?

איתן כבל: בצבא עושים את זה, אני מכיר אנשים שגייסו אותם לפרק זמן מסוים ולאחר מכן הם משתחררים.

איתן כבל: פנו אליהם וביקשו מהם: "תחזרו, תנו מעצמכם חצי שנה או שנה כי יש לכם תחום התמחות מסוים מאוד, עד שנסיים את תהליך ההכשרה של האחרים.

איתן כבל: " אתם חייבים לעשות את זה.

איתן כבל: אם לא, איזה פרצוף יש לי?

איתן כבל: זה מביך.

איתן כבל: שר עם תודעת שירות גבוהה מאוד לא יכול לא לתת תשובות.

איתן כבל: לא מעניין אותי אם הוא נפגש איתם או לא נפגש איתם, זה לא העניין.

איתן כבל: אני רוצה תשובות.

איתן כבל: אעלה את זה גם בפני השר.

איתן כבל: אבנר פלור, תביא את הדברים לתשומת לבו.

איתן כבל: אפגוש אותו אני מניח היום במליאה.

איתן כבל: אסב את תשומת לבו לעניין הזה.

איתן כבל: ושוב אני אומר, אני לא מתעסק עכשיו בהפרטה.

איתן כבל: פה אתם חייבים לתת מענה.

איתן כבל: בשורה התחתונה, מאז הפגישה ביוני ועד היום עברה חצי שנה, זה היה "כדרור" ארוך שלא קידם אותנו בכלום.

איתן כבל: תודה רבה.

איתן כבל: הישיבה נעולה.